Υπουργείο Εργασίας και Κοινωνικών Υποθέσεων

Το Υπουργείο Εργασίας και Κοινωνικών Υποθέσεων είναι υπουργείο της Ελληνικής Δημοκρατίας, το οποίο συστάθηκε από τη κυβέρνηση Κυριάκου Μητσοτάκη στις 8 Ιουλίου 2019. Το υπουργείο αυτό διαδέχθηκε το Υπουργείο Εργασίας, Κοινωνικής Ασφάλισης και Κοινωνικής Αλληλεγγύης. Υπουργός είναι ο Κωστής Χατζηδάκης

Στις αρμοδιότητες του Υπουργείο περιλαμβάνονται οι ατομικές και συλλογικές συμβάσεις εργασίας, τα χρονικά όρια εργασίας, η ισότητα των φύλων, η κοινωνική προστασία και αποκατάσταση των ατόμων ειδικών κατηγοριών, η διευκόλυνση των ατόμων με αναπηρίες, εποπτεία των ασφαλιστικών ταμείων, η πρόληψη των εργατικών ατυχημάτων και των επαγγελματικών ασθενειών, η διαχείριση κοινοτικών και άλλων πόρων σχετικών με την ανάπτυξη του ανθρώπινου δυναμικού. Επίσης, είναι υπεύθυνο για την εκπροσώπηση της χώρας στον ΔΟΕ.

Στο Υπουργείο Εργασίας υπάγεται και το Σώμα Επιθεώρησης Εργασίας (ΣΕΠΕ), που ως στόχο έχει την έρευνα και δίωξη των παραβάσεων της εργατικής νομοθεσίας, της παράνομης απασχόλησης και της ανασφάλιστης εργασίας τόσο στον ιδιωτικό, όσο και στο δημόσιο τομέα, η ΔΥΠΑ (πρώην ΟΑΕΔ) και το Εθνικό Κέντρο Επαγγελματικού Προσανατολισμού.

Ιστορία
Στις 14 Οκτωβρίου 1935 η κυβέρνηση Κονδύλη ιδρύει το Υπουργείο Εργασίας (ΦΕΚ 465/1935). Στις 18 Ιανουαρίου του επομένου, η κυβέρνηση Δεμερτζή καταργεί το υπουργείο, για να επανέλθει από την κυβέρνηση Μεταξά ως διάδοχος του Υφυπουργού Εθνικής Οικονομίας, στις 31 Αυγούστου. Τον Απρίλιο του 1944 καταργείται και επανασυνίσταται στις 14 Οκτωβρίου 1944 ως Υπουργείο από τον Γεώργιο Παπανδρέου. Στις 25 Αυγούστου 1971 καταργείται από την Κυβέρνηση Παπαδόπουλου το επανιδρύει στις 24 Σεπτεμβρίου 1973 ως Υπουργείο Απασχολήσεως. Στις 3 Αυγούστου 1976 με το Ν. 400/1976 το Υπουργείο Απασχολήσεως μετονομάστηκε σε Υπουργείο Εργασίας. Στις 14 Σεπτεμβρίου 1995 με το Π.Δ. 372/1995, μετά από πρόταση του πρωθυπουργού Α. Παπανδρέου και των συναρμόδιων υπουργών, το Υπουργείο Εργασίας μετονομάστηκε σε Υπουργείο Εργασίας και Κοινωνικών Ασφαλίσεων με τη μεταφορά σε αυτό της Γενικής Γραμματείας Κοινωνικών Ασφαλίσεων από το Υπουργείο Υγείας, Πρόνοιας και Κοινωνικών Ασφαλίσεων. Στις 10 Μαρτίου 2004 με την απόφαση Υ 1/10.3.2004 του πρωθυπουργού Κώστα Καραμανλή το Υπουργείο Εργασίας και Κοινωνικών Ασφαλίσεων μετονομάστηκε σε Υπουργείο Απασχόλησης και Κοινωνικής Προστασίας. Στις 7 Οκτωβρίου 2009 με την απόφαση 2876/7.10.2009 του πρωθυπουργού Γ. Παπανδρέου το Υπουργείο Απασχόλησης και Κοινωνικής Προστασίας μετονομάστηκε σε Υπουργείο Εργασίας και Κοινωνικής Ασφάλισης. Στις 21 Ιουνίου 2012 με το Π.Δ. 85/2012, μετά από πρόταση του πρωθυπουργού Α. Σαμαρά, το Υπουργείο Εργασίας και Κοινωνικής Ασφάλισης μετονομάστηκε σε Υπουργείο Εργασίας, Κοινωνικής Ασφάλισης και Πρόνοιας με τη μεταφορά σε αυτό της Γενικής Διεύθυνσης Πρόνοιας από το πρώην Υπουργείο Υγείας και Κοινωνικής Αλληλεγγύης. Στις 27 Ιανουαρίου 2015 μετονομάστηκε σε Υπουργείο Εργασίας, Κοινωνικής Ασφάλισης και Κοινωνικής Αλληλεγγύης. Και στις 8 Ιουλίου 2019 με το Π.Δ. 81/2019 μετονομάστηκε σε Υπουργείο Εργασίας και Κοινωνικών Υποθέσεων και έλαβε την παρούσα μορφή του.

Διατελέσαντες Υπουργοί μετά το 1974

Υπουργοί Απασχολήσεως

Υπουργοί Εργασίας

Υπουργοί Εργασίας και Κοινωνικών Ασφαλίσεων

Υπουργοί Απασχόλησης και Κοινωνικής Προστασίας

Υπουργοί Εργασίας και Κοινωνικής Ασφάλισης

Υπουργοί Εργασίας, Κοινωνικής Ασφάλισης και Πρόνοιας

Υπουργοί Εργασίας, Κοινωνικής Ασφάλισης και Κοινωνικής Αλληλεγγύης (2015 - 2019)

Υπουργοί Εργασίας και Κοινωνικών Υποθέσεων (2019-)

Δείτε επίσης 
 Κυβέρνηση Κυριάκου Μητσοτάκη 2019

Παραπομπές 

Εργασιας και Κοινωνικων Υποθεσεων